PMIndiaData/PMIndiaSum huggingface dataset:
தேசிய தலைநகர் பகுதியில் காற்று மாசு மேலாண்மைக்காக பிரதமர் அலுவலகம் தலைமையிலான குழு முன்கூட்டியே நடவடிக்கை எடுக்கிறது

பிரதமரின் முதன்மை செயலாளர் டாக்டர் பி கே மிஸ்ரா தலைமையிலான உயர்மட்ட பணிக்குழுவின் கூட்டம் 2020 செப்டம்பர் 18 அன்று நடந்தது. தேசிய தலைநகர் பகுதியில் காற்றின் தரத்தை மேம்படுத்துவதற்காக அமைக்கப்பட்ட இந்த குழுவின் கூட்டத்தில் தில்லி, பஞ்சாப், ஹரியானா ராஜஸ்தான் மற்றும் உத்திரப் பிரதேசம் ஆகிய மாநிலங்களின் தலைமைச் செயலாளர்கள், மத்திய சுற்றுச்சூழல் அமைச்சகம், வனம் மற்றும் பருவநிலை மாற்றம் அமைச்சகம், வேளாண் அமைச்சகம், சாலை போக்குவரத்து அமைச்சகம், மத்திய மாசுக்கட்டுப்பாட்டு வாரியம் மற்றும் இதர அமைச்சகங்கள் மற்றும் துறைகளின் உயர் அதிகாரிகள் கலந்து கொண்டனர். முகமைகளால் எடுக்கப்பட்ட நடவடிக்கைகளும், எதிர்வரும் காலத்துக்கான செயல்திட்டமும் இந்த கூட்டத்தில் ஆய்வு செய்யப்பட்டன. கூட்டத்தை முன்னதாகவே நடத்துவதற்கு காரணம் சருகுகளை எரிப்பதன் மீது சரியான நேரத்தில் நடவடிக்கை எடுப்பதற்கும், மற்றும் தேவைப்படும் இதர இடையீடுகளுக்கும் தான் என்று முதன்மை செயலாளர் கூறினார். ஒட்டுமொத்த நிலைமையை ஆய்வு செய்தபிறகு, பஞ்சாப், ஹரியானா, உத்திரப் பிரதேசம் போன்ற அண்டை மாநிலங்களில் சருகுகளை எரிப்பது கடந்த வருடம் அதிகமாக இருந்ததாக குறிப்பிடப்பட்டது. இதை தவிர்ப்பதற்கு தேவைப்படும் நடவடிக்கைகளை எடுப்பதற்கான பல்வேறு அறிவுறுத்தல்களை முதன்மை செயலாளர் வழங்கினார். மேலும் விவரங்களுக்கு, இந்த செய்தி குறிப்பை ஆங்கிலத்தில் இங்கே படிக்கவும் https://pib.gov.in/PressReleseDetailm.aspx?PRID=1656699
கோகா மற்றும் தஹேஜ்  பகுதி இடையே முதற்கட்ட  பயணிகள் போக்குவரத்துக்கு ரோரோ படகு சேவையை பிரதமர் தொடங்கி வைத்து பயணித்தார்

கோகா மற்றும் தஹேஜ் பகுதி இடையேயான பயணிகள் போக்குவரத்துக்கு ரோரோ படகு சேவையின் முதற்கட்ட போக்குவரத்தைப் பிரதமர் திரு. நரேந்திர மோடி இன்று தொடங்கி வைத்தார். சவுராஷ்டிராவில் உள்ள கோகா மற்றும் தெற்கு குஜராத்தில் உள்ள தஹேஜ் பகுதிக்கு சாலை வழியாக செல்ல ஏழு முதல் எட்டு மணி நேரம் தேவைப்படும். பயணிகள் போக்குவரத்துக்கு படகு சேவை அறிமுகம் செய்யப்பட்டதன் மூலம் இது ஒரு மணி நேரமாக குறைந்துள்ளது. இன்று தொடங்கப்பட்டுள்ள முதற்கட்ட போக்குவரத்து, பயணிகளுக்கு பயன் அளிக்கும். முழுமையாக செயல்படுத்திய பின், இந்த படகின் மூலம் வாகனங்களையும் எடுத்துச்செல்ல முடியும். ஸ்ரீ பாவ்நகர் மாவட்ட கூட்டுறவு பால் உற்பத்தியாளர் சங்கத்தின் மிக முக்கியமான கால்நடை தீவன தயாரிப்பு மையத்தை பிரதமர் துவக்கி வைத்தார். பொதுக் கூட்டத்தில் பேசிய பிரதமர், ”குஜராத்தில் உங்கள் அனைவரையும் நேரில் சந்தித்து புத்தாண்டு வாழ்த்து தெரிவிப்பதில் நான் மகிழ்ச்சி கொள்கிறேன்” என்றார். கோகா மற்றும் தஹேஜ் பகுதி இடையேயான பயணிகள் படகு போக்குவரத்தின் தொடக்க விழா மொத்த நாட்டிற்கும் முக்கியத்துவம் அளிக்கும் வகையில் உள்ளது. இந்த படகு வசதி பல்வேறு வகைகளில் முதன் முறையாக ஏற்படுத்தப்பட்டுள்ளது என்று குறிப்பிட்ட பிரதமர், குஜராத் மக்களின் கனவை இது நனவாக்கி உள்ளது என்றார். மனித நாகரீகத்தின் வரலாறு நதிகள் மற்றும் கடல்சார் வர்த்தகத்தின் முக்கியத்துவத்தை பிரதிபலிக்கிறது. லோதலின் நிலமான குஜராத்தில், நாம் எப்படி நமது வரலாற்றை மறக்க முடியும் என்று பிரதமர் கூறினார். இந்த திட்டம் நமது சிறப்பான கடந்த காலத்தை மீட்டு, சவுராஷ்டிராவையும் தெற்கு குஜராத்தையும் இணைக்கும் என்றார். இந்த மண்டலங்களின் மக்கள், அடிக்கடி பயணம் மேற்கொள்கின்றனர். இந்த படகு போக்குவரத்து நேரத்தையும் எரிபொருளையும் மிச்சப்படுத்தும் என்று பிரதமர் கூறினார். கடந்த மூன்று ஆண்டுகளில், குஜராத்தின் வளர்ச்சிக்கு அதிக முக்கியத்துவம் அளிக்கப்பட்டுள்ளது. குஜராத் நீண்ட கடல்வழி கொண்டுள்ளது. இது நமக்கு அளித்துள்ள வாய்ப்புகளை நாம் பயன்படுத்திக் கொள்ளவேண்டும். கடல் சார் உள்கட்டமைப்பினை மேம்படுத்த நடவடிக்கை எடுக்கப்பட்டுள்ளது. இந்த படகு வசதியும் ஒரு வழியுடன் நிறுத்தப்படாது. மற்ற இடங்களும் படகு வசதி மூலம் இணைக்கப்படும். போக்குவரத்து துறையை ஒருங்கிணைத்து அதி நவீன மையமாக மாற்றுவதே மத்திய அரசின் இலட்சியமாகும் என்று பிரதமர் கூறினார். கோகா மற்றும் தஹேஜ் பகுதி இடையேயான முதல் படகு பயணத்தை பிரதமர் மேற்கொண்டார். இந்த பயணத்தின் போது, கப்பல் மற்றும் படகு சேவை குறித்து பிரதமரிடம் விவரிக்கப்பட்டது. படகில் தன்னுடன் பயணித்த, மாற்று திறனாளி குழந்தைகளிடம் பிரதமர் கலந்துரையாடினார். தஹேஜ் கூட்டத்தில் உரையாற்றிய பிரதமர், செழிப்புக்கு வழிவகுக்கும் துறைமுகங்களை அமைப்பதே அரசின் கனவாகும் என்றார். சரியான இணைப்பு வசதி இல்லையென்றால், நாட்டின் பொருளாதார வளர்ச்சி குறையும். அதனால், அரசு துறைமுக உள்கட்டமைப்பு வசதிகளில் கவனம் செலுத்துகிறது என்று பிரதமர் கூறினார். அரசு கடல்சார் பொருளாதாரத்திற்கு முக்கியத்துவம் அளிப்பது புதிய இந்தியாவை உருவாக்குவதில் முக்கிய பங்கு வகிக்கும் என்று பிரதமர் கூறினார்.
வீட்டு வசதித் துறையில் இந்தியா மற்றும் சவூதி அரேபியா இடையே புரிந்துணர்வு ஒப்பந்தம் – மத்திய அமைச்சரவைக்கு விளக்கம்

பிரதமர் திரு நரேந்திர மோடி தலைமையிலான மத்திய அமைச்சரவைக்கு பிப்ரவரி 2019–ல் வீட்டு வசதித் துறையில் இந்தியா மற்றும் சவூதி அரேபியா இடையே கையெழுத்தான புரிந்துணர்வு ஒப்பந்தம் குறித்து எடுத்துரைக்கப்பட்டது. இந்த புரிந்துணர்வு ஒப்பந்தம் இருநாடுகளின் வீட்டுவசதித் துறை மற்றும் குறைந்த வருமான பிரிவினர்களுக்கு வீட்டு வசதியை மேம்படுத்தி, இருநாடுகளிலும் மேற்கொள்ளப்பட்டுள்ள வீட்டு வசதி மற்றும் உள்கட்டமைப்புத் திட்டங்களில் அலுவலர்களும், நிறுவனங்களும் பங்கேற்பதை அதிகரிக்கும்.
டாக்டர் ஏபிஜே அப்துல் கலாமின் பிறந்த நாளன்று அவருக்கு பிரதமர் அஞ்சலி

முன்னாள் குடியரசு தலைவர் டாக்டர் ஏபிஜே அப்துல் கலாமின் பிறந்த நாளான இன்று, அவருக்கு பிரதமர் திரு நரேந்திர மோடி அஞ்சலி செலுத்தினார். "டாக்டர் கலாமின் பிறந்த நாள் அன்று அவருக்கு அஞ்சலிகள். விஞ்ஞானியாகவும், குடியரசுத் தலைவராகவும், நாட்டின் வளர்ச்சிக்கு அவர் ஆற்றிய பெரும் பங்களிப்பை இந்தியா என்றும் மறக்காது. அவரது வாழ்க்கைப் பயணம் பல லட்சக்கணக்கானோருக்கு ஊக்கமளிக்கிறது," என்று பிரதமர் கூறினார்
சோசியலிஸ்ட் வியட்நாம் குடியரசின் பிரதமருக்கும்  நமது பிரதமருக்கும் இடையே தொலைபேசி உரையாடல்

பிரதமர் திரு. நரேந்திர மோடி இன்று சோசியலிஸ்ட் வியட்நாம் குடியரசின் பிரதமர் திரு. இங்குயென் சுவான் புக்குடன் தொலைபேசியில் கலந்துரையாடினார். கோவிட்-19 பெருந்தொற்றின் காரணமாக ஏற்பட்டுள்ள சூழல் குறித்தும் இந்தச் சவாலை எதிர்கொள்ள எடுக்கப்பட்டு வரும் நடவடிக்கைகள் குறித்தும் இரு தலைவர்களும் விவாதித்தனர். கோவிட்-19 தொற்றை எதிர்த்துப் போராடுவதற்குத் தேவைப்படும் மருத்துவ உபகரணங்கள் வழங்குவது உட்பட இருதரப்பு ஒத்துழைப்புக்கும் பல வாய்ப்புகள் உள்ளன என்பதை தலைவர்கள் ஒப்புக் கொண்டுள்ளனர். அவரவர் நாட்டில் உள்ளவர்கள் அடுத்த நாட்டின் குடிமக்களுக்குத் தேவையான உதவிகளைச் செய்வதற்கு இருவரும் பொறுப்பேற்றுக் கொண்டனர். இந்தியா – வியட்நாம் இரண்டு நாடுகளுக்கும் இடையில் செயல் உத்தி சார்ந்த பரஸ்பர பங்கேற்பின் முக்கியத்துவத்தை இரண்டு தலைவர்களும் வலியுறுத்தினர். பல்வேறு பிரிவுகளில் அண்மைக்காலத்தில் ஏற்பட்டு வரும் முன்னேற்றங்கள் குறித்து அவர்கள் தங்களின் திருப்தியை தெரிவித்தனர். மேலும் பிராந்திய மற்றும் சர்வதேச முன்னேற்றங்கள் குறித்தும் அவர்கள் ஆய்வு செய்தனர். பெருந்தொற்றுக்கு எதிரான நடவடிக்கைகளை ஒருங்கிணைப்பதற்கும் இருதரப்பு உறவுகள் குறித்த மற்ற அம்சங்களை ஒருங்கிணைப்பதற்கும் வரும் நாட்களில் இரு நாடுகளின் குழுக்களும் தொடர்ந்து ஒன்றுக்கு ஒன்று தொடர்பில் இருக்க வேண்டும் என்பதை இரு தலைவர்களும் ஏற்றுக் கொண்டனர். தற்போதைய நெருக்கடி நிலையில் வியட்நாம் மக்களின் ஆரோக்கியத்துக்கும் நல்வாழ்வுக்கும் பிரதமர் தனது வாழ்த்துக்களைத் தெரிவித்துக் கொண்டார்.
இமாச்சலப் பிரதேசத்தில் மேற்கொள்ளப்படும் திட்டங்கள் குறித்த பொதுமக்களின் கருத்துக்களுக்கு பிரதமர் பதிலளிப்பு

இமாச்சலப் பிரதேசத்தில் மேற்கொள்ளப்படும் திட்டங்கள் குறித்து பொதுமக்கள் தெரிவித்த கருத்துகளுக்கு பிரதமர் திரு நரேந்திர மோடி இன்று பதிலளித்தார். இந்தத் திட்டங்களைத் தொடங்கி வைக்கவும், அடிக்கல் நாட்டவும், இமாச்சலப் பிரதேசத்திற்கு பிரதமர் பயணிக்கிறார். பிரதமரால் அடிக்கல் நாட்டப்பட்டு, இன்று திறக்கப்படவுள்ள பிலாஸ்பூர் எய்ம்ஸ் மருத்துவமனை குறித்த ட்விட்டர் பதிவு ஒன்றுக்கு, “இந்தியா முழுவதும் இந்த நிலைதான் உள்ளது. 2 மற்றும் 3-ஆம் தர நகரங்கள், சிறு நகரங்கள், முன்னேற விரும்பும் மாவட்டங்கள் முதலியவை வளர்ச்சியடைவதற்காக, இவை கவனத்தில் கொள்ளப்படுகின்றன”, என்று பிரதமர் பதிலளித்தார். எய்ம்ஸ் மருத்துவமனை குறித்த மற்றொரு கருத்துக்கு பதிலளித்த பிரதமர் திரு மோடி, “உங்கள் கூற்று சரிதான். கூடுதல் மருத்துவ கல்லூரிகள், பிராந்திய மொழிகளில் கல்வி முதலியவையும் எங்கள் முயற்சிகளில் அடங்கும். வளர்ந்து வரும் மருத்துவர்களின் வெற்றி, இது”, என்று தெரிவித்தார். தேசிய நெடுஞ்சாலை 105 இல் ரூ. 1690 கோடி மதிப்பில் பிஞ்சூரில் இருந்து நலகர் வரை நான்கு வழி பாதை அமைப்பதற்கான 31 கிலோமீட்டர் தூர திட்டம் பற்றி ஒருவர் கருத்து தெரிவித்திருந்ததற்கு, “சரியாக சுட்டிக் காட்டினீர்கள்”, என்று பிரதமர் பதிலளித்தார். •••••••••••••
பெரு நாட்டுடன் வணிக ஒப்பந்தம் குறித்த பேச்சுவார்த்தைக்கு மத்திய அமைச்சரவை ஒப்புதல்

பிரதம மந்திரி திரு.நரேந்திர மோடி தலைமையில் கூடிய மத்திய அமைச்சரவை, பெரு நாட்டுடன் பொருட்கள், சேவைகள் மற்றும் முதலீடு குறித்து பேச்சுவார்த்தை நடத்த ஒப்புதல் அளித்துள்ளது. பெரு நாட்டுடன் வணிக உடன்படிக்கை ஏற்படுத்துவதற்கான சாத்தியக்கூறுகளை ஆராய்வதற்காக இந்தியா மற்றும் பெரு இடையே கூட்டு ஆய்வுக் குழு 2015, ஜனவரி 15 அன்று அமைக்கப்பட்டது. இரு தரப்பும் கூட்டு ஆய்வுக் குழு அறிக்கையை 2016, அக்டோபர் 20 அன்று இறுதி செய்ததுடன், சேவைகள் மற்றும் முதலீடு குறித்து பேச்சுவார்த்தையை முன்னெடுத்த செல்லவும் ஒப்புக் கொண்டுள்ளன. பின்னணி: லத்தீன் அமெரிக்கா மற்றும் கரிபியன் (எல்.ஏ.சி.) பிராந்தியத்தில் 2015-16-ம் ஆண்டு பெரு, இந்தியாவின் 3வது ஏற்றுமதிக்கான இடத்தை பிடித்துள்ளது. இந்தியா பெரு ஆகிய இருநாடுகளுக்கிடையே 2005-06-ம் ஆடு 107.32 மில்லியன் டாலர் மதிப்பில் இருந்த வணிகம், 2015-16ம் ஆண்டு 1319.45% உயர்வை கண்டுள்ளது. இருநாடுகளுக்கிடையேயான வணிகம், 2015-16-ம் ஆண்டு, ஏற்றுமதியில் 703.12 மில்லியன் அமெரிக்க டாலராகவும், இறக்குமதியில் 820.22 மில்லியன் அமெரிக்க டாலராகவும், மொத்தம் 1,523.35 மில்லியன் அமெரிக்க டாலராக உள்ளது. இந்தியா பெருவுடன் நட்புறவை கொண்டுள்ளது. உலகளவில், பெரு இந்தியாவுடன் ஒத்துழைத்து வரும் நிலையில், இரு நாடுகளிடையேயான வணிகம் மற்றும் பொருளாதார உறவுகளை வணிக உடன்படிக்கை அதிகரிக்கும். இந்த வணிக உடன்படிக்கை இந்தியா-பெரு உறவுகளில் முக்கிய முத்திரையாக விளங்குவதுடன், இந்தியா மற்றும் எல்.ஏ.சி. நாடுகளுக்கிடையேயான பாரம்பரிய சார்ந்த உறவை வலுவாக்கும்.
ஆந்திர மாநில முன்னாள் ஆளுநர் திருமிகு குமுத்பென் ஜோஷி மறைவுக்கு பிரதமர் இரங்கல்

ஆந்திர மாநில முன்னாள் ஆளுநரும், முன்னாள் மத்திய அமைச்சருமான திருமிகு குமுத்பென் ஜோஷி மறைவுக்கு பிரதமர் திரு நரேந்திர மோடி ஆழ்ந்த இரங்கலைத் தெரிவித்துள்ளார். பிரதமர் குஜராத்தி மொழியில் பதிவிட்டுள்ள டுவிட்டர் செய்தி வருமாறு; "ஆந்திரப் பிரதேசத்தின் முன்னாள் ஆளுநரும், முன்னாள் மத்திய அமைச்சருமான குமுத்பென் ஜோஷி அவர்களின் மறைவுச் செய்தி மிகவும் வருத்தமளிக்கிறது. மகளிருக்கு அதிகாரமளித்தல் மற்றும் பொதுச் சேவையில் அவர் ஆற்றிய பங்களிப்பு என்றென்றும் நினைவுகூரப்படும். அவரது குடும்பத்தினருக்கும், ஆதரவாளர்களுக்கும் ஆழ்ந்த அனுதாபங்கள்.ஓம் சாந்தி."
மகாத்மா ஜோதிபா பூலே-வின் பிறந்தநாளையொட்டி அவருக்குப் பிரதமர் மரியாதை செலுத்தினார்

தலை சிறந்த சமூக சீர்திருத்தவாதியும், தத்துவ மேதை மற்றும் எழுத்தாளருமான மகாத்மா ஜோதிபா பூலே–வின் பிறந்தநாளையொட்டி அவருக்குப் பிரதமர் திரு.நரேந்திர மோடி மரியாதை செலுத்தியுள்ளார். சமூக நீதியின் முன்னோடியாகவும், எண்ணற்ற மக்களின் நம்பிக்கை நட்சத்திரமாகவும் திகழ்ந்த மகாத்மா பூலே சமூக சமத்துவம், மகளிர் அதிகாரமளித்தல் மற்றும் கல்வியை ஊக்குவிக்க அயராது பாடுபட்டவர் என்றும் திரு.மோடி புகழாரம் சூட்டியுள்ளார். சிறந்த சிந்தனையாளரான ஜோதிபா பூலே–வின் சிந்தனைகள் குறித்து தமது மனதின் குரல் நிகழ்ச்சியில் பகிர்ந்துள்ள பிரதமர், பெண்கள் கல்வி கற்பதை ஊக்குவிக்க பள்ளிக்கூடங்களை தொடங்கிய மகாத்மா பூலே, பெண் சிசுக் கொலைக்கு எதிராக கடுமையாக குரல் கொடுத்ததுடன், தண்ணீர் பிரச்சனைக்குத் தீர்வு காணவும் பல்வேறு இயக்கங்களை மேற்கொண்டவர் என குறிப்பிட்டுள்ளார். பிரதமர் வெளியிட்டுள்ள டுவிட்டர் பதிவுகளில்; “சமூக நீதியின் முன்னோடியாக திகழ்ந்ததற்காக பெரிதும் போற்றப்படும் மகாத்மா பூலே எண்ணற்ற மக்களின் நம்பிக்கை ஆதாரமாக திகழந்தார். பன்முக ஆளுமை கொண்டவரான அவர், சமூக சமத்துவம், மகளிர் அதிகாரமளித்தல் மற்றும் கல்வியை ஊக்குவிக்க அயராது பாடுபட்டவர். அவரது பிறந்தநாளில் அவருக்கு மரியாதை செலுத்துகிறேன்.” “இன்று மகாத்மா பூலேவின் பிறந்தநாள், இன்னும் சில தினங்களில், அதாவது 14-ந் தேதி அம்பேத்கரின் பிறந்தநாளைக் கொண்டாட இருக்கிறோம். கடந்த மாத #மனதின் குரல் நிகழ்ச்சியில் அவர்களுக்கு மரியாதை செலுத்தினேன். மகாத்மா பூலே மற்றும் டாக்டர் பாபா சாகேப் அம்பேத்கரின் தலை சிறந்த பங்களிப்புகளுக்காக இந்தியா அவர்களுக்கு என்றும் நன்றிக்கடன்பட்டுள்ளது” என்று தெரிவித்துள்ளார்.
3 நகரங்களில் உள்ள கொவிட் தடுப்பு மருந்து மையங்களுக்கு பிரதமர் நாளை பயணம்

கொவிட் தடுப்பு மருந்து மேம்பாடு மற்றும் உற்பத்தி நடவடிக்கைகள் குறித்து ஆய்வு செய்ய 3 நகரங்களுக்கு, பிரதமர் திரு நரேந்திர மோடி நாளை செல்கிறார். அகமதாபாத்தில் உள்ள ஜைடஸ் உயிரி தொழில்நுட்ப பூங்கா, ஐதராபாத்தில் உள்ள பாரத் உயிரி தொழில்நுட்ப மையம், புனேவில் உள்ள இந்திய சீரம் மையம் ஆகியவற்றுக்கு அவர் செல்கிறார். கொவிட்-19-க்கு எதிரான போராட்டத்தின் இறுதி கட்டத்தில் இந்தியா நுழைந்துள்ளதால், இந்த மையங்களுக்கு பிரதமர் மேற்கொள்ளும் பயணம் மற்றும் விஞ்ஞானிகளுடன் நடத்தும் ஆலோசனை ஆகியவை மக்களுக்கு தடுப்பு மருந்து வழங்குவதற்கான தயார் நிலை, சவால்கள் மற்றும் திட்டம் குறித்த முதல்கட்ட விவரங்களை அவர் அறிய உதவும்.
நாடு முழுவதிலும் உள்ள உடல் நல ஆர்வலர்களுடன் பிரதமர் உரையாட இருக்கிறார்

ஃபிட் இந்தியா இயக்கத்தின் முதலாம் ஆண்டு விழாவை முன்னிட்டு 2020 செப்டம்பர் 24 அன்று நடத்தப்படும் ஃபிட் இந்தியா உரையாடல் என்னும் பிரத்தியேக நிகழ்ச்சியில், நாடு முழுவதிலும் உள்ள உடல் நல ஊக்கம் அளிப்பவர்கள் மற்றும் ஆர்வலர்களுடன் பிரதமர் திரு நரேந்திர மோடி உரையாட இருக்கிறார். இந்த இணைய உரையாடலின் போது, உடல்நலம் மற்றும் நல்ல ஆரோக்கியம் குறித்த பிரதமரின் சிந்தனைகளுக்கு செவிமடுப்பதோடு, உடலை உறுதிப்படுத்துவதில் தங்களின் சொந்த அனுபவங்களையும் பங்கேற்பாளர்கள் பகிர்ந்து கொள்வார்கள். விராட் கோலி, மிலிந்த் சோமன், ருஜூதா திவேகர் மற்றும் இதர உடல்நல ஊக்கம் அளிப்பவர்கள் இதில் கலந்து கொள்கிறார்கள். கொவிட் 19 காலகட்டத்தின் போது, உடல் நலத்தைப் பேணுவது வாழ்க்கையின் முக்கியமான அங்கமாகி விட்டது. ஊட்டச்சத்து, ஆரோக்கியம் மற்றும் உடல் நலத்தின் இதர அம்சங்கள் குறித்து சரியான நேரத்தில் சிறந்ததொரு விவாதத்தை இந்த உரையாடல் உருவாக்கும். மக்கள் இயக்கம் என்று மாண்புமிகு பிரதமரால் வர்ணிக்கப்பட்ட ஃபிட் இந்தியா, இந்தியாவை உடல் வலிமை மிக்க தேசமாக ஆக்குவதற்கான திட்டத்தை வடிவமைப்பதில் மக்களை ஈடுபடுத்துவதற்கான இன்னும் ஒரு முயற்சியாகும். மகிழ்ச்சியான, எளிமையான மற்றும் செலவில்லாத வழிகளில் உடல் நலத்தை பேண மக்களை ஊக்குவிப்பதே இந்த இயக்கத்தின் அடிப்படை நோக்கமாகும். உடல் நலனை பேணுவதை ஒவ்வொரு இந்தியரின் வாழ்க்கையிலும் இன்றியமையாத அங்கமாக ஆக்குவதை இந்த உரையாடல் வலுப்படுத்தும். இந்த இயக்கம் தொடங்கப்பட்ட கடந்த ஒரு வருடத்தில், பல்வேறு நிகழ்ச்சிகள் நடத்தப்பட்டு நாடு முழுவதிலும் உள்ள மக்கள் ஆர்வத்துடன் பங்கேற்றனர். ஃபிட் இந்தியா ஓட்டம், மிதிவண்டி போட்டி, ஃபிட் இந்தியா வாரம் மற்றும் பள்ளி மாணவர்களுக்கான சான்றிதழ் திட்டம் ஆகியவை இதில் அடங்கும். இந்த நிகழ்ச்சிகளில் 3.5 கோடிக்கும் அதிகமான நபர்கள் கலந்து கொண்டு இதை முழுமையான ஒரு மக்கள் இயக்கமாக ஆக்கியுள்ளனர். நாடு முழுவதிலும் உள்ள உடல் நல ஆர்வலர்கள் கலந்து கொள்ளும் ஃபிட் இந்தியா கலந்துரையாடல், இந்த தேசிய இயக்கத்தின் வெற்றிக்கு காரணம் மக்கள் தான் என்னும் கருத்தை மீண்டுமொருமுறை வலுப்படுத்துகிறது. https://pmindiawebcast.nic.in என்னும் இணைப்பில் செப்டம்பர் 24 அன்று காலை 11:30 மணி முதல் ஃபிட் இந்தியா கலந்துரையாடலில் யார் வேண்டுமானாலும் கலந்து கொள்ளலாம்.
அஞ்சல் துறையில் இந்தியா – ஜப்பான் இடையே ஒத்துழைப்பிற்கான ஒப்பந்தம் -மத்திய அமைச்சரவை ஒப்புதல்

பிரதமர் திரு நரேந்திர மோடி தலைமையிலான மத்திய அமைச்சரவைக் குழு அஞ்சல் துறையில் இந்தியா – ஜப்பான் இடையேயான ஒத்துழைப்பு ஒப்பந்தத்திற்கு ஒப்புதல் வழங்கியுள்ளது. இந்த ஒப்பந்தம் இரு நாடுகளுக்கு இடையேயான அஞ்சல் சேவைகளையும் ஒத்துழைப்பையும் மேம்படுத்தும். பலன்கள் இந்த ஒப்பந்தம் இந்தியா – ஜப்பான் இடையே அஞ்சலகத் துறையில் உள்ள சேவைகளையும் ஒத்துழைப்பையும் மேம்படுத்த உதவும். மேலும் அஞ்சல் கொள்கைகள் குறித்த இரு நாடுகளின் அனுபவங்களையும் தகவல்களையும் பரிமாறிக் கொள்ள இது வகை செய்கிறது.
பலதுறை சார்ந்த இணையதளம் மற்றும் அதனைப் பயன்படுத்துவோரின் தேசிய இயக்கத்தைத் தொடங்க அமைச்சரவை ஒப்புதல்

பலதுறை சார்ந்த இணையதளம் மற்றும் அதனை பயன்படுத்துவோரின் தேசிய இயக்கத்தைத் தொடங்க பிரதமர் திரு நரேந்திர மோடி தலைமையில் இன்று நடைபெற்ற அமைச்சரவை ஒப்புதல் அளித்துள்ளது. இந்தத் திட்டம் ரூ.3,360 கோடி மதிப்பில் ஐந்தாண்டு காலத்திற்கு அறிவியல் மற்றும் தொழில்நுட்பத்துறையால் அமல்படுத்தப்படும். சமூகத்தில் அதிகரித்து வரும் தொழில்நுட்பத் தேவைகளைப் பூர்த்தி செய்வதற்கும், சர்வதேசப் போக்குகளையும் அடுத்தத் தலைமுறை தொழில்நுட்பங்களுக்கான முன்னணி நாடுகளின் திட்டங்களைக் கணக்கில் கொள்வதற்கும் தேசிய இயக்கம் பயன்படும். சிபிஎஸ்-ல் தொழில்நுட்ப மேம்பாடு, செயல்முறை மேம்பாடு, மனிதவள மேம்பாடு, திறன் விரிவாக்கம், தொழில் முனைதல், புதுமைத் தொழில் வளர்ச்சி, மற்றும் இவற்றோடு தொடர்புடைய தொழில்நுட்பங்களை எதிர்கொள்வதற்கு இது ஒரு விரிவான இயக்கமாக இருக்கும். 15 தொழில்நுட்ப கண்டுப்பிடிப்பு மையங்கள், 6 செயல்முறை மேம்பாட்டு மையங்கள், 4 தொழில்நுட்பப் பரிமாற்ற ஆய்வுப் பூங்காக்கள் ஆகியவற்றை உருவாக்குவது இந்த இயக்கத்தின் நோக்கமாகும். பலதுறை சார்ந்த இணையதளம் மற்றும் அதனைப் பயன்படுத்துவோரின் தேசிய இயக்கம் என்பது மத்திய அமைச்சகங்கள், மாநில அரசுகள், தொழில்துறை, கல்வி நிறுவனங்கள் என ஒட்டுமொத்த இந்தியாவையும் உள்ளடக்கியதாக இருக்கும். ——————– எஸ் எம் பி – கீதா
ஆக்ராதூத் குழும செய்தித்தாள் பொன்விழாக் கொண்டாட்டங்களின் தொடக்க விழாவில் பிரதமர் ஆற்றிய உரையின் தமிழாக்கம்

அஸ்ஸாமின் துடிப்பு மிக்க முதல்வர் திரு.ஹிமந்த பிஸ்வாஸ் சர்மா அவர்களே, அமைச்சர்கள் அதுல் போரா அவர்களே, கேசப் மஹந்தா அவர்களே, பிஜுஷ் ஹசாரிகா அவர்களே, பொன்விழாக் கொண்டாட்டக் குழுவின் தலைவர் டாக்டர். தயானந்த் பதக் அவர்களே, ஆக்ராதூத் செய்தித்தாளின் தலைமை செய்தி ஆசிரியர் கனக் சென் தேகா அவர்களே, மற்ற பிரமுகர்களே, சகோதர, சகோதரிகளே.. கடந்த 50 ஆண்டுகளாக, அஸ்ஸாம் மொழியில் வடகிழக்கின் சக்தி வாய்ந்த குரலாக இருக்கும் ஆக்ராதூத்-வுடன் தொடர்புடைய செய்தியாளர்கள், பணியாளர்கள், வாசகர்கள் மற்றும் நண்பர்கள் அனைவருக்கும் எனது பாராட்டுகள்.. நல்வாழ்த்துகள்.. வரும் நாட்களில் 'ஆக்ராதூத்' புதிய உயரங்களுக்கு செல்லும் என்று நம்புகிறேன். பிரஞ்சாலுக்கும், அவரது இளைய குழுவைச் சேர்ந்தவர்களுக்கும் எனது வாழ்த்துகள்.. தேகா அவர்களின் வழிகாட்டுலின்கீழ், தைனிக் ஆக்ராதூத் தேச நலனை முதன்மையாக கொண்டுள்ளது. அவசரநிலைப் பிரகடன காலத்தில், நமது ஜனநாயகத்தின் மீது மிகப்பெரிய தாக்குதல் நடத்தப்பட்டபோதும், ஆக்ராதூத் நாளிதழும், தேகா அவர்களும், ஊடக தர்மத்தில் சமரசம் எதையும் செய்து கொள்ளவில்லை. மதிப்புமிக்க நாளிதழுக்கான புதிய தலைமுறையை அவர் உருவாக்கினார். சுதந்திரத்தின் 75-வது ஆண்டில், தைனிக் ஆக்ராதூத்தின் பொன்விழாக் கொண்டாட்டங்கள் நடத்தப்படுவது, ஒரு மைல்கல்லாக மட்டுமின்றி, 'சுதந்திர தின அமிர்தப் பெருவிழா" நேரத்தில், ஊடகம் மற்றும் தேசத்தின் கடமையாகவும் அமைந்துள்ளது. நண்பர்களே, கடந்த சில தினங்களாக அஸ்ஸாம் மாநிலம் வெள்ளத்தால் பெரும் துயரங்களையும், சவால்களையும் சந்தித்து வருகிறது. பல மாவட்டங்களிலும் இயல்பு வாழ்க்கை முற்றிலும் முடங்கியுள்ளது. முதல்வர் ஹிமந்த மற்றும் அவரது குழுவினர் இரவு, பகல் பாராமல் மீட்பு மற்றும் நிவாரணப் பணிகளில் ஈடுபட்டு வருகின்றனர். நானும் அவ்வப்போது அங்குள்ள மக்களை தொடர்பு கொண்டு இதுகுறித்து கேட்டு வருகிறேன். அஸ்ஸாம் மக்களை துயரங்களிலிருந்து மீட்க மத்திய, மாநில அரசுகள் ஒன்றிணைந்து பணியாற்றும் என்று ஆக்ராதூத் வாசகர்களுக்கும், அஸ்ஸாம் மக்களுக்கும் நான் உறுதி அளிக்கிறேன். நண்பர்களே, இந்திய கலாச்சாரம், பாரம்பரியம், சுதந்திரப் போராட்டம், வளர்ச்சி ஆகியவற்றில் இந்திய மொழி நாளிதழ்கள் முக்கியமான பங்களிப்பை ஆற்றியுள்ளன. அஸ்ஸாமில், சுமார் 150 ஆண்டுகளுக்கு முன்னர் இதழியல் தொடங்கப்பட்டு, தொடர்ந்து வலிமைப் பெற்று வந்துள்ளது. வடமொழியில் இதழியலுக்கு புதிய பரிமாணங்களை அளித்துள்ள இதுபோன்ற நாளிதழ்களையும், செய்தி ஆசிரியர்களை அஸ்ஸாம் மாநிலம் நாட்டுக்கு அளித்துள்ளது. இதுபோன்ற நாளிதழ்கள், சாமானிய மக்களுடன் அரசை இணைப்பதில் இன்றளவும் சேவை புரிந்து வருகின்றன. மேலும் விவரங்களுக்கு இதன் ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1839639
பிரதமரின் பாரதிய மக்கள் மருந்தகம் திட்ட பயனாளிகளுடன் பிரதமர் கலந்துரையாடல்

பிரதமரின் மக்கள் மருந்தகம் திட்ட பயனாளிகள் மற்றும் மக்கள் மருந்தக உரிமையாளர்களுடன் பிரதமர் திரு. நரேந்திர மோடி இன்று காணொலிக்காட்சி மூலம் கலந்துரையாடினார். கொரோனா வைரஸ் அச்சுறுத்தலை எதிர்கொள்ளத் தேவையான அனைத்து நடவடிக்கைகளையும் மத்திய அரசும், மாநில அரசுகளும் எடுத்து வருவதாக பிரதமர் தெரிவித்தார். இந்தியாவில் மிகவும் திறமைவாய்ந்த மருத்துவர்களும், மருத்துவ உபகரணங்களும் இருப்பதாகவும், மக்கள் மத்தியில் முழுமையாக விழிப்புணர்வு இருப்பதாகவும் அவர் கூறினார். விழிப்புடன் செயல்படும் குடிமக்கள் கொரோனா வைரஸ் பரவாமல் தடுப்பதில் மிகவும் முக்கியப் பங்கு வகிப்பதாகவும் பிரதமர் தெரிவித்தார். அடிக்கடி கைகழுவுவதன் முக்கியத்துவத்தை வலியுறுத்துவதை, மிகைப்படுத்தி கூறுவதாகக் கருத முடியாது என்றும் அவர் கூறினார். மேலும், தும்மும்போது அல்லது இருமும்போது, தொற்று மற்றவர்களுக்கு பரவாமல் தடுக்க வாய் மற்றும் மூக்குப் பகுதியை கையால் மூடிக் கொள்ள வேண்டும் என்று அவர் கேட்டுக் கொண்டார். “கொரோனா வைரஸ் தொற்று உறுதிப்படுத்தப்பட்ட அனைவரும் தேவையான கண்காணிப்பில் வைக்கப்பட்டுள்ளனர். தொற்றால் பாதிக்கப்பட்டவருடன் தொடர்பில் இருந்தோம் என்று யாராவது சந்தேகித்தால், அச்சப்பட வேண்டாம். அருகிலுள்ள மருத்துவமனைக்கு சென்று பரிசோதனை செய்துகொள்ள வேண்டும். நோய் தொற்றால் பாதிக்கப்பட்ட நபரின் குடும்பத்தினருக்கும் நோய் தொற்று ஏற்படுவதற்கு அதிக வாய்ப்பு உள்ளது. எனவே, அவர்களும் தேவையான பரிசோதனைகளை மேற்கொள்ள வேண்டும்,” என்று பிரதமர் கேட்டுக் கொண்டார். கொரோனா வைரஸ் குறித்து எந்த மாதிரியான வதந்தி பரப்புவதையும் கைவிட வேண்டும் என்று கேட்டுக் கொண்ட பிரதமர், மருத்துவரின் ஆலோசனைப்படியே செயல்பட வேண்டும் என்று வலியுறுத்தினார். “ஒட்டுமொத்த உலகமுமே வணக்கம் கூறும் பழக்கத்தை மேற்கொள்கின்றனர். ஏதோ காரணங்களால், இந்தப் பழக்கத்தை நாம் கைவிட்டுவிட்டோம். கரங்களைக் கூப்பி வணக்கம் சொல்லும் பழக்கத்தை மீண்டும் அறிமுகப்படுத்துவதற்கு இது சரியான நேரமாக உள்ளது,” என்றும் பிரதமர் கூறினார்.
கேரள பிலீவர்ஸ் தேவாலயத்தின் மெட்ரோபாலிடன் பேராயர் டாக்டர் கே.பி. யோகனன் பிரதமருடன் சந்திப்பு

கேரள பிலீவர்ஸ் தேவாலயத்தின் மெட்ரோபாலிடன் பேராயர் டாக்டர் கே.பி. யோகனன் தலைமையிலான குழுவினர் பிரதமர் திரு. நரேந்திர மோடியை இன்று சந்தித்தனர். தூய்மையான கங்கை திட்டத்திற்காக டாக்டர் யோகனன் ரூபாய் ஒரு கோடி நன்கொடையாக வழங்கினார். மாநிலங்களவையின் துணை தலைவர் முனைவர் பி.ஜே குரியனும் உடன் இருந்தார்.
வங்கிகள் மற்றும் என்.பி.எஃப்.சி-களின் பங்குதாரர்களின் கருத்துதிர்ப்புஅமர்வில் பிரதமர் மோடிபங்கேற்கவுள்ளார்.

வருங்காலத்திற்கான இலக்கு மற்றும் அதன் நடவடிக்கைகள் குறித்து விவாதிக்க, வங்கிகள் மற்றும் வங்கி சாரா நிதி நிறுவனங்களின் (NBFC) பங்குதாரர்கள் பங்கேற்கும், நாளை நடைபெறவுள்ள கருத்துதிர்ப்பு அமர்வில்பிரதமர் திரு. நரேந்திர மோடியும் கலந்து கொள்ள உள்ளார். கடன் பொருள்கள் மற்றும் விநியோக செயல்திறன் மிக்க மாதிரிகள், தொழில்நுட்பத்தின் மூலமான பொருளாதார வளர்ச்சி, நிதித் துறையின் நிலைத்தன்மைக்கான விவேகமான நடைமுறைகள் போன்றவை குறித்து நாளை நடைபெறும் இந்தக் கூட்டத்தில் விவாதிக்கப்படும். உள்கட்டமைப்பு, வேளாண்மை, குறு, சிறு, நடுத்தர நிறுவனங்கள் உள்ளிட்ட உள்ளூர் உற்பத்திக்கு நிதியளிப்பதன் மூலம் இந்தியாவின் பொருளாதார வளர்ச்சிக்குப் பங்களிப்பதில் வங்கித் துறை முக்கியமான பங்கினை வகிக்கிறது. தொழில்நுட்பத்தின் மூலமான பொருளாதார வளர்ச்சி அனைவரையும் உள்ளடக்கிய பொருளாதாரத்தை உருவாக்க பெரும் பங்களிக்கும். மத்திய அரசின் மூத்த அலுவலர்களும் இந்த கூட்டத்தில் பங்கேற்பர்.
சண்டிகரில் நடைபெற்ற சர்வதேச யோகா தின கொண்டாட்டத்தில் பிரதமர் பங்கேற்பு

சண்டிகரில் இன்று நடைபெற்ற சர்வதேச யோகா தினத்தின் இரண்டாம் ஆண்டு கொண்டாட்டத்தில் பிரதமர் திரு. நரேந்திர மோடி பங்கேற்றார். சுமார் 30,000 பேர் கலந்து கொண்ட இந்த நிகழ்ச்சியில் பிரதமர் அனைவருடன் இணைந்து யோகா செயல்முறை விளக்கம் செய்து காட்டினார். காபிடல் வளாகத்தில் நடைபெற்ற இந்த நிகழ்ச்சியில் பேசிய பிரதமர், நம் நாட்டின் அனைத்து பகுதிகளும் இன்று யோகாவால் ஒன்றிணைந்துள்ளது, சர்வதேச யோகா தினம் என்ற முயற்சிக்கு உலகமே ஆதரவு தெரிவித்துள்ளது என்று கூறினார். மேலும் சமூகத்தின் அனைத்து பிரிவினரும் இந்த முயற்சியில் ஒன்றிணைந்துள்ளனர் என்றும் அவர் குறிப்பிட்டார். சர்வதேச யோகா தினம் என்பது நல்ல உடல் நலத்தை குறிக்கும் தினமாகும். இன்று இது பெரிய மக்கள் இயக்கமாக மாறியுள்ளது. யோகா என்பது ஒருவரால் எதை பெற முடியும் என்பதல்ல, அது ஒருவரால் எதை விட முடியும் என்பது. ஒரு செலவும் இல்லாமல் யோகா அனைவருக்கும் உடல் நலத்தை உறுதி செய்கிறது. இது பணக்காரன் ஏழை என்ற எந்த பாகுபாடும் பார்க்காது என்றும் பிரதமர் குறிப்பிட்டார். “யோகாவால் நீரிழிவு நோயை எவ்வாறு கட்டுப்படுத்த முடியும்?” என்று அடுத்த ஒரு வருடத்திற்கு நம் கவனம் இருக்க வேண்டும் என்று பிரதமர் கேட்டுக்கொண்டார். யோகாவை பிரபலப்படுத்த முயற்சி செய்பவர்களை கவுரவப்படுத்துவதற்காக இரண்டு விருதுகள் வழங்கப்படும். இதில் ஒன்று தேசிய அளவிலும் சர்வதேச அளவிலும் அளிக்கப்படும். இந்த பிரமாண்ட நிகழ்ச்சியில் பங்கேற்றவர்களுடன் பிரதமர் மோடி கலந்து அளவளாவினார்.
2022 ஆசிய கோப்பை கிரிக்கெட் தொடரில் பாகிஸ்தானுக்கு எதிரான போட்டியில் வெற்றி பெற்ற இந்திய அணிக்கு பிரதமர் பாராட்டு

2022 ஆசிய கோப்பை கிரிக்கெட் தொடரில் பாகிஸ்தானுக்கு எதிரான போட்டியில் வெற்றி பெற்ற இந்திய அணிக்கு பிரதமர் திரு நரேந்திர மோடி பாராட்டு தெரிவித்துள்ளார். அபாரமான திறமையையும், விடாமுயற்சியையும் இந்திய அணி வெளிப்படுத்தியதாக திரு மோடி குறிப்பிட்டுள்ளார். ட்விட்டர் பதிவில் அவர் தெரிவித்திருப்பதாவது: “இன்று நடைபெற்ற 2022 ஆசிய கோப்பை கிரிக்கெட் போட்டியில் #AsiaCup2022 இந்திய அணி #TeamIndia அனைத்து பிரிவுகளிலும் சிறப்பாக விளையாடியது. அபாரமான திறமையையும், விடாமுயற்சியையும் அணி வெளிப்படுத்தியது. வெற்றி பெற்ற வீரர்களுக்கு வாழ்த்துகள்.”